RO
C 347/14
Jurnalul Oficial al Uniunii Europene
9.9.2022
Marți, 8 martie 2022
57.
solicită în special Comisiei Europene ca, în procesele sale de consultare, să restabilească echilibrul dintre reprezentanții intereselor corporațiilor și reprezentanții altor interese, cum ar fi drepturile lucrătorilor, drepturile sociale și protecția mediului, precum și să ofere garanții împotriva practicilor incorecte de lobby, incompatibile cu un dialog corect și transparent; 58. invită statele membre, instituțiile UE în general și Comisia în special să asigure o consultare strânsă cu societatea civilă în timpul pregătirii și revizuirii actelor legislative care pot afecta spațiul și libertățile civice; 59.
ia act de atribuirea către un vicepreședinte al Comisiei a responsabilității de a menține un dialog deschis, transparent și periodic cu societatea civilă; subliniază că dialogul civil ar trebui să fie în continuare operaționalizat; invită Comisia, în special, să ia în considerare înființarea, în cadrul fiecărei direcții generale, a unor puncte de contact specifice pentru a permite societății civile să fie în strânsă legătură cu vicepreședintele Comisiei; consideră că este esențial se acorde un rol important unei game largi de OSC-uri, prin intermediul unui proces de selecție transparent, în cadrul grupurilor de experți și al forumurilor consultative care asistă Comisia și să se pună accentul pe OSC-urile care vorbesc în numele grupurilor vulnerabile și subreprezentate; 60.
invită Comisia să utilizeze definirea programelor naționale care execută fondurile UE și punerea în aplicare de către statele membre a strategiilor și planurilor de acțiune ale UE pentru a le solicita statelor membre să instituie mecanisme eficace de participare a OSC-urilor și de dialog civil; solicită consolidarea participării societății civile în cadrul procesului semestrului european și în monitorizarea pachetului european de redresare; 61. salută Anul european al tineretului drept oportunitate de a promova în continuare participarea civică și dialogul într-o societate democratică; 62. se angajează să asigure o monitorizare reală a acestui raport și invită Comisia și Consiliul să se angajeze și ele în acest sens; o o 63.
o
încredințează Președintei sarcina de a transmite prezenta rezoluție Consiliului și Comisiei.